# DDR SDRAM

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

| ערך זה זקוק לעריכה, על מנת שיתאים לסגנון המקובל בוויקיפדיה. לצורך זה ייתכנו סיבות אחדות: פגמים טכניים כגון מיעוט קישורים פנימיים, סגנון הטעון שיפור או צורך בהגהה. אם אתם סבורים כי אין בדף בעיה, ניתן לציין זאת בדף השיחה שלו.

כרטיס זכרון

DDR-SDRAM (ראשי תיבות של Double Data Rate Synchronous Dynamic Random Access Memory) הוא זכרון מחשב המאפשר את הכפלת הביצועים של זכרון SDRAM רגיל על ידי שליחת נתונים פעמיים בכל מחזור (בעלייה ובירידה של המתח). זכרון זה נקרא בקיצור DDR. צורת העבודה שלו מכפילה את תעבורת המידע יחסית לזכרון SDRAM שלא מכפיל את תדר העבודה של הזכרון. כלומר, לזכרון עם תדר עבודה של 100Mhz למשל יש תעבורת מידע שזהה לזו שהייתה מתקבלת ב-SDRAM שעובד על תדר של 200Mhz . מכאן מתקבלת ההשוואה כאשר על זכרון DDR שפועל באופן מעשי ב-166Mhz למשל כותבים זכרון DDR333, על מנת לציין את התעבורה האפקטיבית שלו - SDRAM שעובד בתדר של 333Mhz. כמו ה-SDRAM, בכל שליחת מידע זכרון הDDR שולח 64 ביטים, או 8 בייט. זכרון DDR שעובד ב-100Mhz ייתן רוחב פס של - 100 (תדר העבודה, במיליונים) * 2 (2 שליחות עבור כל מחזור שעון) * 8 בייט = 1,600MB לשנייה. זכרון כזה ייקרא DDR200 או PC1600. למרות זאת, מספר זה הוא אינו מדוייק, ובפועל התוצאה נמוכה בהרבה עקב גורמים שונים, שתלויים בטיב מודול הזיכרון עצמו, ובשאר החומרה שאיתה הוא מתקשר שכוללת את מפרט המחשב כגון מעבד, לוח אם וכרטיס מסך.

אין הבדלים טכנולוגיים בין זכרונות DDR המיועדים לעבודה בתדרים שונים, למשל בין PC2100 (זכרון DDR שמיועד ל133Mhz) ובין PC2700 (זכרון DDR שמיועד לפעול ב166Mhz), המספר פשוט מייצג את תדר העבודה המקסימלי שעבורו מודול הזכרון נבדק על ידי היצרן. כלומר, ניתן להריץ זכרון שמדורג ל166Mhz במהירות 133Mhz בלי בעיה. מעבר לזה, ניתן גם להמהיר את הזכרון על־ידי הרצה שלו במהירויות שגבוהות ממה שהוא מיועד להן, אך פעולה כזו עלולה להפוך את המערכת ללא יציבה, ולכן לא מומלץ לעשות זאת בלי ידע מוקדם בנושא.

מודולים של DDR מתחברים לחריץ DIMM בעל 184 פינים (בניגוד ל168 ב SDRAM רגיל), אבל פרט לכך הם זהים מבחינה פיזית למודולים של SDRAM. כמו כן, מתח העבודה של הDDR הוא 2.5v לעומת 3.3v של הSDRAM.

ערכות שבבים מהשנים האחרונות התחילו לעשות שימוש בטכנולוגיה חדשה הנקראת Dual Channel - ערוץ כפול, מה שאומר שבקר הזכרון ניגש בצורה מקבילית לשני מודולים של זכרון, וכך למעשה מוכפל רוחב הפס שמתקבל מהם. לא כל זוג של מודולים יעבוד בתצורה כזו, ויש מגבלות שונות שגם תלויות בבקר הזכרון על עבודה ב-Dual channel. עקב כך יצרניות הזכרון מוכרות קיטים של Dual channel, שהם למעשה זוג מודולים שהשבבים שעליהם לקוחים מאותו המקבץ, והם נבדקו בזוג במצב של Dual channel.

מאז אמצע 2004 התחיל לחדור לשוק סוג חדש של זכרון - DDR2. ה-DDR2 מכיל שיפורים טכנולוגיים שמאפשרים לו לפעול בתדרים גבוהים יותר ומתח עבודה נמוך יותר (1.8v), אך זה בא על חשבון זמני הגישה לזכרון, שגבוהים יותר מאלה של ה-DDR, ולכן באותו התדר ה-DDR יהיה יותר מהיר מבחינת ביצועים.

## [עריכה] ראו גם

- מונחים בחומרה

מקור: http://he.wikipedia.org../../../d/d/r/DDR_SDRAM_cf5e.html

קטגוריות: ויקיפדיה: ערכים הדורשים עריכה | התקני זכרון אלקטרוניים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Français
- Italiano
- 日本語
- Polski
- Português
- Русский
- Slovenčina
- Svenska
- 中文